கேள்வி: பல்லடம் மாணிக்கம் - வாழ்க்கைக் குறிப்பு பற்றி தகவல் சொல்.
பதில்: கோயம்புத்தூர் அடுத்த பல்லடம் அருகில் உள்ள ஒரு சிற்றூரில் கல்விப் பின்னணி ஏதுமில்லாத சாதாரண விவசாயக் குடும்பத்தில் சாமியப்பா, வள்ளியம்மா ஆகியோருக்கு 1936 நவம்பர் 23 இல் பிறந்தவர் பல்லடம் மாணிக்கம். பிறந்த ஊரிலேயே தொடக்கக் கல்வியை முடித்து, பின்னர் பல்லடத்தில் உயர்நிலைக் கல்வி கற்றார். அண்ணாமலைப் பல்கலைக்கழகம் படிப்பைத் தொடர்ந்து 1962 இல் புலவர் பட்டம் பெற்றார். ''ஆயிரம் பூ'' என்ற இவரது கவிதைத் தொகுதி பாரதிதாசன், கா. அப்பாத்துரை ஆகியோரின் வாழ்த்துப் பெற்றது. படிக்கும் காலத்திலேயே நல்ல தமிழ் நூல்களை வாங்கிப் படிப்பதை வழக்கமாகிக் கொண்டார். சென்னையில் தமிழாசிரியராக 1962 முதல் 1975 வரை பணியாற்றினார். 1972-இல் விருத்தாசலம் திலகவதி என்பாரைத் திருமணம் செய்தார். இவர்களுக்கு இரண்டு பிள்ளைகள் உண்டு.
கேள்வி: பல்லடம் மாணிக்கம் - திரைப்படப் பாடலாசிரியர் என்பது என்ன?
பதில்: 1968 இல் வெளிவந்த தேவி (1968 திரைப்படம்) திரைப்படத்திற்கு அனைத்துப் பாடல்களையும் எழுதிப் புகழ்பெற்றவர். வி. தட்சணாமூர்த்தியின் இசையில் இப்பாடல்கள் அனைத்தும் பெரிதும் புகழ் பெற்றன. இவர் வேறு எந்தத் திரைப்படத்திற்கும் பாடல்கள் எழுதவில்லை. பல மெல்லிசைப் பாடல்களை எழுதியுள்ளார்.